અને એક ચમત્કાર સર્જાયો હતો… બીજે દિવસે ડૉ. સર્જિત અને ડૉ. ઈવા ઈચ્છાંકને એક નર્સિંગ હોમમાં દાખલ કરવા તેડવા આવ્યાં હતાં. ડૉ. સર્જિતે પોતાના એક મનોચિકિત્સક દ્વારા ઈચ્છાંકની જાતદેખરેખ હેઠળ સારવાર કરાવી લીધી. અને પંદર દિવસમાં ઈચ્છાંક સ્વસ્થ થઈ ગયો હતો. એણે ઈવાને કહ્યું હતું : ‘થૅંક યુ ઈવા, તારે જવું હોય તો જા. ડૉકટર રજા આપશે એટલે મારા પપ્પાજી મને ઘેર તેડી જશે… ડૉ. સર્જિત, હું જિંદગીભર તમારો પણ આભાર નહીં ભૂલું.’